paragraph_text: Dolina cvijeća je krajolik blagih brda, ispresjecan bistrim potocima i okružen veoma strmim i uglavnom neprolaznim klancima i stijenama planina poput Nanda Devi na istoku. Njegovu ljepotu su cijenili hinduisti mnogo prije modernih planinara i botaničara. Tijekom cvatnje cijela dolina je prepuna boja stotina vrsta cvijeća koje mijenjaju svoje nijanse tijekom vremena.<ref>C.P. Kala, Indigenous uses, population density and conservation of threatened medicinal plants in Protected Areas of the Indian Himalayas, 2005., Conservation Biology 19 (2), str. 368.-378. Više dijelove doline prekrivaju šume breze, a na samom pokrovu većinom rastu orhideje, makovi, neveni i glavočike, dok se od rijetkog cvijeća tu mogu pronaći: Rhododendron arboreum, Lilium oxypetalum, Caltha palustris, Fragaria nubicola, Meconopsis aculeata, Aconitum hookeri, Bistorta affinis, Himalajski plavi mak, Viola biflora, Cotoneaster integrifolius, Saussurea costus i Polygonatum multiflorum, koji obično cvatu u rujnu i kolovozu.